smcproject/ml-wiki-sentences huggingface dataset:
ശരീരത്തിലെ ചൂട് നഷ്ടപ്പെടുമ്പോൾ തണുപ്പുമായി ബന്ധപ്പെട്ട അവസ്ഥകൾ ഉണ്ടാകാം.
തണുപ്പ് മൂലം ഉണ്ടാകാവുന്ന പ്രശ്നങ്ങളിൽ വിൻഡ് ചിൽ, ഹൈപ്പോഥെർമിയ, ഫോസ്റ്റ് നിപ്പ്, ഫോസ്റ്റ് ബൈറ്റ്, ഇമ്മർഷൻ ഫൂട്ട് എന്നിവ ഉൾപ്പെടുന്നു.
ഹൈപ്പോഥെർമിയയ്ക്കുള്ള ഏറ്റവും നല്ല ചികിത്സ, രോഗലക്ഷണങ്ങൾ പ്രത്യക്ഷപ്പെടാൻ കാത്തിരിക്കുന്നതിനുപകരം പ്രതിരോധ നടപടികൾ ഉപയോഗിച്ച് അത് സംഭവിക്കുന്നതിന് മുമ്പ് അത് കൈകാര്യം ചെയ്യുക എന്നതാണ്.
ഈ അപകടകരമായ അവസ്ഥകളിലേക്ക് നയിച്ചേക്കാവുന്ന വിയർപ്പും ക്ഷീണവും ഒഴിവാക്കാൻ പർവതാരോഹണത്തിന് മന്ദഗതിയിലുള്ള വേഗത മതിയാകും.
ഹൈപ്പോഥെർമിയ തടയുന്നതിനുള്ള മറ്റ് നുറുങ്ങുകൾ, നല്ല ഭക്ഷണവും ജലാംശവും നിലനിർത്തുക, തണുപ്പ് അനുഭവപ്പെടുമ്പോൾ കൂടുതൽ വസ്ത്രങ്ങൾ ധരിക്കുക, ചൂടും ഉണങ്ങലും നിലനിർത്താൻ ആവശ്യമായ ഉപകരണങ്ങൾ ധരിക്കുക എന്നിവയാണ്.
അവലംബം കൂടുതൽ വായനയ്ക്ക് പുറം കണ്ണികൾ ക്ലൈംബേഴ്‌സ് ഗ്ലോസറി മിലിട്ടറി മൗണ്ടനിയറിംഗ്, ആർമി ഫീൽഡ് മാനുവൽ എഫ്എം 3–97.61 (ഓഗസ്റ്റ് 2002) പിഡിഎഫ് ഇന്റർനാഷണൽ മൗണ്ടനീയറിംഗ് ആൻഡ് ക്ലൈംബിംഗ് ഫെഡറേഷൻ (UIAA) - അന്താരാഷ്ട്ര ഒളിമ്പിക് കമ്മിറ്റി അംഗീകരിച്ച പർവതാരോഹണത്തിന്റെയും മലകയറ്റത്തിന്റെയും ഔദ്യോഗിക സംഘടന ക്ലൈംബിംഗ് ദി ക്ലൗഡ്സ് ബ്രിട്ടീഷ് കൊളംബിയ പർവതാരോഹണത്തിന്റെ വെർച്വൽ പ്രദർശനം
പർസാനിയ ഇംഗ്ലീഷ് വിലാസം https://ml.wikipedia.org/wiki/Parzania
2002 ലെ ഗുജറാത്ത് വംശഹത്യയെ ആധാരമാക്കി 2007 ൽ ഭാരതത്തിലറങ്ങിയ ഇംഗ്ലീഷ് ഭാഷയിലുള്ള ഒരു ചലച്ചിത്രമാണ്‌ പർസാനിയ (ഭാഷാർഥം:ഭൂമിയിലെ സ്വർഗ്ഗവും നരഗവും ).
രാഹുൽ ധലാക്കിയ സം‌വിധാനം ചെയ്ത ഈ ചിത്രത്തിന്റെ കഥ ധലോക്കിയയും ഡേവിഡ്.
എൻ. ധോനിഹുവും ചേർന്നാണ്‌ എഴുതിയത്.
നസീറുദ്ദീൻ ഷാ , സരിക എന്നിവരാണ്‌ മുഖ്യ വേഷങ്ങൾ അവതരിപ്പിച്ചത്.
ഏഴുലക്ഷം അമേരിക്കൻ ഡോളർ ബഡ്ജറ്റിൽ നിർമ്മിക്കപ്പെട്ട ഈ ചിത്രം ചിത്രീകരിച്ചത് അഹമദാബാദിലും ഹൈദരാബാദിലും ആയിരുന്നു.
2002 ലെ ഗുജറാത്ത് കലാപകാലത്ത് അപ്രത്യക്ഷനായ അസ്ഹർ മോഡി  എന്ന് പത്തുവയസ്സായ പാർസി ബാലന്റെ (ചിത്രത്തിൽ പർസാൻ പിതാവാല) യഥാർഥ കഥയാണ്‌ ഈ ചിത്രത്തിന്‌ പ്രചോദനമായത്.
പിതാവാല കുടുംബം തങ്ങളുടെ കാണാതായ മകനെ അന്വേഷിച്ചിറങ്ങുന്ന യാത്രയെ പിന്തുടരുകയാണ്‌  ചിത്രം.
2007 ജനുവരി 26 ന്‌  ചിത്രം പ്രദർശനത്തിനെത്തുന്നതിന്‌ മുമ്പ് 2005 നവംബർ 26 ന്‌ ഗോവയിൽ നടന്ന 36-ആമത് അന്തർദേശീയ ചലച്ചിത്ര മേളയിൽ ഇത് പ്രദർശിപ്പിക്കപ്പെട്ടിരുന്നു .
മയ്റീഡ് കോറിഗൻ
1976-ൽ ബെറ്റി വില്യംസിനൊപ്പം സമാധാന സംരംഭങ്ങൾക്കുളള നോബൽ സമ്മാനം നേടിയ വനിതയാണ് മയ്റീഡ് കോറിഗൻ .
1944 ജനവരി 27-ന്  ഉത്തര അയർലന്ഡിലെ ബെഫാസ്റ്റിൽ ഒരു ദരിദ്ര കുടുംബത്തിലാണ്  ജനിച്ചത്.
അഞ്ചു സഹോദരിമാരും രണ്ടു സഹോദരന്മാരുമടങ്ങിയ വലിയ കുടുംബമായിരുന്നു മയ്റീഡിന്റേത്.
പതിനാറു വയസു മുതൽ  ടൈപ്പിസ്റ്റായും സെക്രട്ടറിയായും ജോലി നോക്കി.
പിന്നീട് ബെറ്റി വില്യംസിനോടൊപ്പം സമാധാന സംരംഭങ്ങളിലേർപ്പെട്ടു.
മയ്യഴിപ്പുഴയുടെ തീരങ്ങളിൽ ഇംഗ്ലീഷ് വിലാസം https://ml.wikipedia.org/wiki/Mayyazhippuzhayude_Theerangalil
എം മുകുന്ദനും മയ്യഴി പുഴയുടെ തീരങ്ങളിലും
ഉത്തരകേരളത്തിലെ ഫ്രഞ്ച് അധീന പ്രദേശമായിരുന്ന മയ്യഴി പശ്ചാത്തലമാക്കി ആ നാട്ടുകാരനായ എം.മുകുന്ദൻ എഴുതിയ മലയാളം നോവലാണ്‌ മയ്യഴിപ്പുഴയുടെ തീരങ്ങളിൽ .
1974-ലാണ്‌ ഈ കൃതി പ്രസിദ്ധീകരിക്കപ്പെട്ടത്.
അധിനിവേശം രൂപപ്പെടുത്തിയ മയ്യഴിയുടെ രാഷ്ട്രീയ-സാമൂഹ്യചരിത്രങ്ങളും മനോഭാവങ്ങളും ചിത്രീകരിക്കുന്ന ഈ കൃതിയിൽ ഇന്ത്യൻ യൂണിയനിൽ ചേരുക വഴിയുള്ള മയ്യഴിയുടെ "വിമോചനത്തെ" പിന്തുണച്ചും ഫ്രഞ്ച് ഭരണത്തിന്റെ തുടർച്ചക്കനുകൂലമായുമുള്ള നിലപാടുകൾ സമാന്തരമായി പ്രത്യക്ഷപ്പെടുന്നു.
ചരിത്രം എം. മുകുന്ദൻ - ഗ്രന്ഥകർത്താവ്
പാമ്പുകടിയേറ്റു മരിച്ച കേളുവച്ചന്റേയും കുറമ്പിയമ്മയുടേയും മകനായിരുന്ന ദാമു റൈട്ടരുടെ മകൻ ദാസനാണ്‌ നോവലിലെ മുഖ്യ കഥാപാത്രം.
ഫ്രെഞ്ച് ചരിത്രത്തിലെ വീരനായിക ഴാന്താർക്കിന്റേയും (Jean de Arc), മരണത്തിനും ജനനത്തിനും ഇടയിൽ ആത്മാക്കളുടെ ഇടത്താവളമായ അറബിക്കടലിലെ വെള്ളിയാംകല്ലിന്റേയും കഥകൾ കുറമ്പിയമ്മയിൽ നിന്ന് കേട്ടാണ്‌ അയാൾ വളർന്നത്.
ബുദ്ധിമാനായ ദാസൻ,  മയ്യഴിയിലെ പഠനത്തിൽ ഇന്റർമീഡിയറ്റ് പരീക്ഷയും, സർക്കാർ സഹായത്തോടെയുള്ള പോണ്ടിച്ചേരിയിലെ പഠനത്തിൽ ബക്കലോറയ പരീക്ഷയും നല്ല നിലയിൽ പാസായി.
തുടർന്ന്, മയ്യഴിയിൽ സർക്കാർ ജോലിയോ, ഫ്രാൻസിൽ സർക്കാർ ചിലവിൽ ഉപരിപഠനമോ തെരഞ്ഞെടുക്കാനുള്ള അവസരം ഉണ്ടായെങ്കിലും കമ്മ്യൂണിസ്റ്റും ദേശീയവാദിയുമായിരുന്ന തന്റെ അദ്ധ്യാപകൻ കുഞ്ഞനന്തൻ മാസ്റ്ററുടെ സ്വാധീനത്തിൽ അയാൾ തീരുമാനിച്ചത് മയ്യഴിയെ ഫ്രെഞ്ച് ആധിപത്യത്തിൽ നിന്ന് മോചിപ്പിക്കാനുള്ള സമരത്തിൽ പങ്കെടുക്കാനാണ്‌.
അധിനിവേശഭരണവുമായുള്ള പരിചയത്തിൽ വളർന്ന് അതുമായി പലതരം കെട്ടുപാടുകളിൽ ജീവിച്ച മയ്യഴിക്കാരിൽ പലർക്കും, ഫ്രെഞ്ച് ആധിപത്യത്തിനെതിരായുള്ള സമരം അനാവശ്യവും അപകടകരവുമാണെന്ന് തോന്നി.
ദാസന്റെ അച്ഛൻ ദാമു റൈട്ടറും മുത്തശ്ശി കുറമ്പിയും മറ്റും ഫ്രെഞ്ച് അധിനിവേശത്തിൽ അസാധാരണമായൊന്നും കണ്ടില്ല.
വെള്ളക്കാരനായ ലെസ്ലീസായിപ്പും അയാളുടെ ഭാര്യ മിസ്സിയും കുറുമ്പിയമ്മയുടെ സുഹൃത്തുക്കളായിരുന്നു.
പുകയിലപ്പൊടി വലിക്കുന്നത് ശീലമാക്കിയിരുന്ന കുറമ്പിയമ്മയുടെ വീട്ടുവാതിൽക്കൽ കൂടി കുതിരവണ്ടിയിൽ കടന്നുപോയപ്പോഴൊക്കെ, ലെസ്ലീ സായിപ്പ് വണ്ടി നിർത്തി കൊറമ്പിയോട് പൊടിവാങ്ങി വലിച്ചു.
നോവലിൽ പലവട്ടം ആവർത്തിക്കപ്പെടുന്ന സായിപ്പിന്റെ അഭ്യർത്ഥനയും കുറമ്പിയുടെ മറുപടിയും ഇങ്ങനെയായിരുന്നു:- “ കൊറമ്പീ, കൊറമ്പീ, ഇച്ചിരി പൊടി തര്വോ?
അതിനെന്താ സായിപ്പേ?
അതൊന്നു ചോദിക്കാനുണ്ടോ?
സായിപ്പിന്‌ പൊടി നൽകാൻ കഴിയുന്നതിൽ കുറമ്പിയമ്മ അഭിമാനം കൊള്ളുകയും അയാളുടെ അഭ്യർത്ഥന കാത്തിരിക്കുകയും ചെയ്തു.
ദാസൻ പഠിച്ച് ഉദ്യോഗം നേടി ലെസ്ലീ സായിപ്പിനെപ്പോലെ കേമനാകുന്നതോടെ കുടുംബത്തിന്റെ കഷ്ടപ്പാടുകൾ തീരുമെന്ന് കുറമ്പിയമ്മയും ദാമൂ റൈട്ടറും ഭാര്യ കൗസുവമ്മയും സ്വപ്നം കണ്ടു.
അതിനു പകരം അയാൾ തെരഞ്ഞെടുത്ത വഴി കുടുംബത്തിന്‌ കൂടുതൽ ബുദ്ധിമുട്ടുകൾ വരുത്തി വച്ചു.
1948-ലെ മയ്യഴിയുടെ താൽക്കാലിക വിമോചനത്തിൽ പങ്കെടുത്ത ദാസൻ ഫ്രെഞ്ച് അധികാരത്തിന്റെ പുന:സ്ഥാപനത്തോടെ ഒളിവിൽ പോയപ്പോൾ, റൈട്ടർക്ക് രണ്ടു വർഷത്തെ ജയിൽ വാസം അനുഭവിക്കേണ്ടി വരുക പോലും ചെയ്തു.
അക്കാലത്ത് റൈട്ടർ കുടുംബം കഴിഞ്ഞത് ഫ്രെഞ്ചു ഭരണത്തിന്റെ ഗുണ്ടയായിരുന്ന അച്ചുവിന്റെ ഔദാര്യത്തിലായിരുന്നു.
ജയിൽ മുക്തനായ റൈട്ടർ, മകൾ ഗിരിജയെ വിവാഹം ചെയ്തു കൊടുക്കാനുള്ള അച്ചുവിന്റെ അഭ്യർത്ഥനയ്ക്കു വഴങ്ങി.
സഹോദരിക്ക് ഇഷ്ടമില്ലാത്ത ഈ വിവാഹം തടയാനായി വീടു സന്ദർശിച്ച ദാസനെ ദാമു റൈട്ടർ ആട്ടിയിറക്കി.
തുടർന്ന് പോലീസിന്റെ പിടിയിലായ അയാൾ പന്ത്രണ്ടു വർഷത്തെ ജയിൽ ശിക്ഷയ്ക്ക് വിധിക്കപ്പെട്ടു.
1954-ൽ മയ്യഴിയുടെ മേലുള്ള ഫ്രെഞ്ച് ആധിപത്യത്തിന്റെ അന്ത്യത്തെ തുടർന്ന് ദാസൻ ജയിൽ മുക്തനായെങ്കിലും ദാമു റൈട്ടർ അയാളുമായി രമ്യപ്പെടാൻ വിസമ്മതിച്ചു.
ദാസന്റെ കാമുകി ചന്ദ്രിയെ മറ്റൊരാൾക്കു വിവാഹം ചെയ്തു കൊടുക്കാൻ അവളുടെ മാതാപിതാക്കളും തീരുമാനിച്ചു.
വിവാഹ ദിനത്തിൽ അപ്രത്യക്ഷയായ ചന്ദ്രിയെ പിന്നെ ആരും കണ്ടിട്ടില്ല.
താമസിയായെ ദാസനും അവളുടെ വഴി പിന്തുടർന്നു.
ദാസനും ചന്ദ്രിയും കടലിനു നടുവിൽ വെള്ളിയാങ്കല്ലുകൽക്കു മുകളിലെ തുമ്പികളായി മാറുകയാണ്.
A. "ലോകതൊഴിലാളികളെ സംഘടിക്കൂ.  നഷ്ടപ്പെടുവാൻ നിങ്ങൾക്ക് കൈവിലങ്ങുകൾ മാത്രം" എന്ന കമ്മ്യൂണിസ്റ്റ് മാനിഫെസ്റ്റോയിലെ അവസാന വാചകം വായിച്ചപ്പോൾ ആവേശത്തിൽ സ്ഖലനത്തോ
ടടുത്തെത്തിയ(പുറം 182) പപ്പനും ദാസന്റെ സുഹൃത്തായിരുന്നു.
B. ലെസ്ലീ സായിപ്പിന്റെ മരണത്തിനു ശേഷവും കുറമ്പിയമ്മ, അയാളുടെ കുതിരയുടെ കുളമ്പടി കാത്തുകിടക്കുകയും അയാൾ തന്നോട് പൊടി ചോദിക്കുന്നത് സ്വപ്നം കാണുകയും ചെയ്തിരുന്നു
==അവലംബം== ↑ എം. മുകുന്ദൻ, മയ്യഴിപ്പുഴയുടെ തീരങ്ങളിൽ (1992-ലെ ഡി.സി. ബുക്ക്സ് പതിപ്പിന്റെ 2009-ൽ പ്രസിദ്ധീകരിച്ച 26-ആം ഇം‌പ്രെഷൻ)
മരം (ചലച്ചിത്രം)
അഞ്ജന പ്രൊഡക്ഷൻസിന്റെ ബാനറിൽ യൂസഫലി കേച്ചേരി നിർമിച്ച മലയാളചലച്ചിത്രമാണ് മരം .
കാർമൽ പിക്ച്ചേഴ്സ് വിതരണം ചെയ്ത ഈ ചിത്രം 1973-ൽ പ്രദശിപ്പിച്ചു.
അഭിനേതാക്കൾ പ്രേം നസീർ ജയഭാരതി കെ.പി. ഉമ്മർ നെല്ലിക്കോട് ഭാസ്കരൻ കെ.പി.എ.സി. ലളിത ഫിലോമിന മെറ്റിൽഡാ ബേബി സുമതി അടൂർ ഭാസി ബഹദൂർ ടി.എസ്. മുത്തയ്യ നിലമ്പൂർ ബാലൻ അബ്ബാസ് ഹരി നീണ്ടകര വിജയൻ കാരന്തൂർ കെടാമംഗലം അലി ചൊവ്വല്ലൂർ കൃഷ്ണൻകുട്ടി വെങ്കിച്ചൻ പി.കെ. ശേഖർ പി.എൻ.എം. ആലിക്കോയ കന്മനം കുമാരി സതി വേലപ്പൻ പിന്നണിഗായകർ കെ.ജെ. യേശുദാസ് പി. സുശീല പി. മാധുരി അയിരൂർ സദാശിവൻ സി.എ. അബൂബക്കർ അണിയറയിൽ സംവിധാനം, നിർമ്മാണം - യൂസഫലി കേച്ചേരി ബാനർ -	അഞ്ജന പ്രൊഡക്ഷൻസ് കഥ, സംഭാഷണം - 	എൻ പി മുഹമ്മദ് ഗാനരചന - യൂസഫലി കേച്ചേരി, മോയിൻകുട്ടി വൈദ്യർ സംഗീതം - ജി ദേവരാജൻ ചിത്രസംയോജനം - 	എം എസ് മണി കലാസംവിധാനം - 	എസ് മണി വിതരണം	 - കാർമൽ ഗാനങ്ങൾ ഗാനരചന - യൂസഫലി കേച്ചേരി , മോയിൻകുട്ടി വൈദ്യർ സംഗീതം - ജി. ദേവരാജൻ ഗാനം ഗനരചന ആലാപനം ഏറിയനാളാ‍യല്ലോ മോയിൻകുട്ടി വൈദ്യർ കെ ജെ യേശുദാസ് ഏറിയനാളായല്ലോ മോയിൻകുട്ടി വൈദ്യർ സി എ അബൂബക്കർ ഏലേലയ്യാ ഏലേലം യൂസഫലി കേച്ചേരി കെ ജെ യേശുദാസും പി മാധുരിയും സാഘവും കണ്ടാറക്കട്ടുമ്മൽ മോയിൻകുട്ടി വൈദ്യർ പി മാധുരി കല്ലായിപ്പുഴ യൂസഫലി കേച്ചേരി പി സുശീല, പി മാധുരി ചിത്തിരത്താലേ പണിന്ത കൂട്ടിൽ മോയിൻകുട്ടി വൈദ്യർ പി മാധുരി പതിനാലാം രാവുദിച്ചത് യൂസഫലി കേച്ചേരി കെ ജെ യേശുദാസ് മാരിമലർ ചൊരിയുന്ന യൂസഫലി കേച്ചേരി പി മാധുരി മൊഞ്ചത്തിപ്പെണ്ണേ യൂസഫലി കേച്ചേരി അയിരൂർ സദാശിവൻ അവലംബം
മരം (വിവക്ഷകൾ)
മരം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
വൃക്ഷം - വൃക്ഷത്തിന്റെ മറ്റൊരു പേര് മരം (വാദ്യോപകരണം) മരം - 1972-ൽ പുറത്തിറങ്ങിയ മലയാളചലച്ചിത്രം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
മരം കയറി കംഗാരു ഇംഗ്ലീഷ് വിലാസം https://ml.wikipedia.org/wiki/Tree-kangaroo
സാധാരണ കംഗാരുക്കളിൽ നിന്നും വ്യത്യസ്തമായി ജീവിതത്തിൽ ഏറിയ പങ്കും മരങ്ങളിൽ കഴിയുന്ന ഒരിനം മൃഗമാണ് മരം കയറി കംഗാരു.
(Tree-kangaroos).
നൂഗിനിയായിലെ മഴക്കാടുകളിലും ഓസ്ട്രേലിയായിലെ വടക്കു കിഴക്കൂ ഭാഗങ്ങളിലും കാണപ്പെടുന്ന ഇവയെ മരം കയറാൻ സഹായിക്കുന്നത് കാലിലുള്ള നീണ്ടു കൂർത്ത നഖങ്ങളാണ്.
മരങ്ങളിൽ ഒരോ കാലുകൾ മുന്നോട്ടു വച്ചു നീങ്ങാനും ഈ ജീവികൾക്ക് കഴിയും.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Dendrolagus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Dendrolagus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ARKive - images of the Goodfellow's tree kangaroo (Dendrolagus goodfellowi) Archived 2006-05-09 at the Wayback Machine .
Tree Kangaroo Conservation Program at Woodland Park Zoo -
മയ്യഴി വിമോചനസമരം
ഇന്ത്യയിലെ ഫ്രഞ്ചധീനപ്രദേശങ്ങളുടെ വിമോചനത്തിനായി നടന്ന സമരങ്ങളുടെ ഭാഗമായി മയ്യഴിയിൽ നടന്ന സ്വാതന്ത്ര്യസമരപോരാട്ടങ്ങളാണ് മയ്യഴി വിമോചനസമരം എന്ന പേരിൽ അറിയപ്പെടുന്നത്.
ഇതിന് നേതൃത്വം നല്കിയ ഐ. കെ. കുമാരൻ മയ്യഴി ഗാന്ധിയെന്ന് അറിയപ്പെടുന്നു.
1954 ജൂലൈ 16നാണ് മയ്യഴി ഫ്രഞ്ച് ആധിപത്യത്തിൽ നിന്നും വിമോചിതമായത്.
കോളനിഭരണത്തിന്റെ തുടക്കവും വളർച്ചയും
1721 ഏപ്രിൽ 2ന് ഫ്രഞ്ച് ഈസ്റ്റ് ഇന്ത്യാകമ്പനി പ്രതിനിധി ആന്ദ്രേ മൊല്ലന്തെൻ വടകര വാഴുന്നവരുമായി കുരുമുളക് കച്ചവടത്തിനും മയ്യഴിയിൽ പാണ്ടികശാല പണിയുവാനുള്ള അനുവാദത്തിനുമായി കരാർ ഒപ്പിടുന്നതോടെയാണ് മയ്യഴിയിലെ ഫ്രഞ്ച് കൊളോണിയൽ വാഴ്ചയുടെ ചരിത്രം ആരംഭിക്കുന്നത്.
തൊട്ടടുത്ത തലശ്ശേരിയിൽ പാണ്ടികശാല പണിത് കച്ചവടം നടത്തുന്ന ബ്രിട്ടീഷുകാർ മയ്യഴിയുടെ നിയന്ത്രണംകൂടി കൈവശപ്പെടുത്തുവാനുള്ള ശ്രമം ഇതോടെ ആരംഭിക്കുന്നു.
കുറുങ്ങോട്ട് നായർ, തണ്ടരപ്പള്ളി കുറുപ്പ് എന്നീ നാടുവാഴികൾ മയ്യഴിയുടെ മേലുള്ള അവകാശത്തിന്റെ പേരിൽ കലഹിച്ചിരുന്നു.
അതിനാൽ വടകര വാഴുന്നവരുമായി ഉണ്ടാക്കിയ കരാർ ഒരു തർക്കവിഷയമായിരുന്നു.
ഈ തർക്കത്തിൽ ബ്രിട്ടീഷുകാർ പക്ഷം പിടിക്കുകയും ഫ്രഞ്ചുകാരുമായുള്ള യുദ്ധങ്ങളിൽ പങ്കാളികളാവുകയും ചെയ്തു.
ഫ്രഞ്ച് അധീന ദേശങ്ങളുടെ വ്യാപ്തി ഈ യുദ്ധങ്ങൾ കാരണം നിരന്തരം മാറിക്കൊണ്ടിരുന്നു.
തർക്കങ്ങളും യുദ്ധവും അവസാനിക്കുന്നത് സാമൂതിരിയുടെ മദ്ധ്യസ്ഥതയിൽ ബ്രിട്ടീഷുകാർ, ഫ്രഞ്ചുകാർ, വടകര വാഴുന്നവർ എന്നിവർ ഒപ്പിട്ട ഒത്തുതീർപ്പ് കരാറിലൂടെയായിരുന്നു.
1739ൽ ഫ്രഞ്ചുകാർ ചെറുകല്ലായി കുന്നിനുമേൽ സെന്റ് ജോർജ്ജ് കോട്ട പണിതു.
അതോടൊപ്പം ഒരു പാണ്ടികശാലയും.
അതോടെ ഭരണനിർവ്വഹണത്തിനുള്ള സംവിധാനങ്ങൾ ഓരോന്നായി ആരംഭിക്കുയും ചെയ്തു.
വടക്കൻ കേരളത്തിൽ പ്രവർത്തിക്കുന്ന മിഷിനറിമാരുടെ സഹായത്തോടെ പള്ളിയും വിദ്യാലയവും മയ്യഴിയിൽ ആരംഭിച്ചു.
ഒരു ആശുപത്രിയും അവർ മയ്യഴിയിൽ സ്ഥാപിച്ചു.
മയ്യഴിയിലെ ഫ്രഞ്ച് ഈസ്റ്റ് ഇന്ത്യാ കമ്പനി ജീവനക്കാർ ഫ്രഞ്ച് ഭരണസംവിധാനത്തിന്റെ ഭാഗമായിരുന്നു.
അതിനാൽ അവർ പോണ്ടിച്ചേരി ആസ്ഥാനമാക്കി പ്രവർത്തിച്ചിരുന്ന ഫ്രഞ്ച്ഭരണസംവിധാനത്തിന് കീഴിലായിരുന്നു.
കമ്പനിയും ഭരണസംവിധാനവും തമ്മിൽ വ്യത്യാസമില്ലായിരുന്നു.
കോളനിവിരുദ്ധ പ്രസ്ഥാനത്തിന്റെ തുടക്കം
ബ്രിട്ടീഷ് ആധിപത്യത്തിനെതിരെ കൊളോണിയൽ വിരുദ്ധസമരം ദേശവ്യാപകമാകുന്നതിന്റെ ഭാഗമായി മയ്യഴിയിലും അതിന്റെ അനുരണനങ്ങളുണ്ടായി.
മയ്യഴിയിലെയും പരിസരത്തെയും അഭ്യസ്തവിദ്യരായ യുവാക്കൾ കേരളത്തിൽ നടന്ന ദേശീയവിമോചനസമരത്തിൽ പങ്കാളികളായിരുന്നു.
ഇക്കാലത്താണ് മഹാത്മാഗാന്ധി ഹരിജനോദ്ധാരണ പ്രവർത്തനങ്ങൾക്കുള്ള ഫണ്ട് സ്വരൂപിക്കുവാൻ കേരളസന്ദർശനം നടത്തുന്നത്.
1934 ജനവരി 13ന് ഗാന്ധിജി മയ്യഴി സന്ദർശിച്ചു.
മയ്യഴിയിലെ പുത്തലം കാവിൽ ഗാന്ധിജിക്ക് പൌരസ്വീകരണം സംഘടിപ്പിക്കപ്പെട്ടു.
സ്വീകരണത്തി്ൽ സംസാരിക്കവേ ഗാന്ധിജി ഇങ്ങനെ പറഞ്ഞു : ബ്രിട്ടീഷ് ഇന്ത്യയെന്നും ഫ്രഞ്ച് ഇന്ത്യയെന്നും പോർച്ചുഗീസ് ഇന്ത്യയെന്നും മറ്റുമുള്ള വകതിരിവ് എനിക്കില്ല.
ഇതെല്ലാം ഒരു രാജ്യമാണ്.
നിങ്ങളുടെ സിരകളിൽ ഒഴുകുന്ന ചോര തന്നെയാണ്  എന്റെയും സിരകളിലുള്ളത്.
കാലാവസ്ഥയും ആചാരങ്ങളും വ്യത്യസ്തമായിരിക്കാം.
പോലീസിന്റെ തൊപ്പിയുടെ നിറവും സ്കൂളുകളിൽ പഠിപ്പിക്കുന്ന ഭാഷയും മാറിയിരിക്കാം.
എന്നാൽ നിങ്ങളും ബ്രിട്ടീഷ് ഇന്ത്യയിലെ ജനങ്ങളും തമ്മിൽ വ്യത്യാസമില്ല.
മഹാത്മാഗാന്ധിയുടെ സന്ദർശനം അഭ്യസ്തവിദ്യരായ യുവാക്കൾക്ക് ദേശീയപ്രസ്ഥാനത്തിന്റെ ഭാഗമായി പ്രവർത്തിക്കുവാൻ ആവേശം നല്കി.
യൂത്ത് ലീഗ് എന്ന പേരിൽ ഒരു സംഘടന 1934ൽ തന്നെ രൂപീകരിക്കപ്പെട്ടു.
സാമൂഹികസേവനമായിരുന്നു സംഘടനയുടെ ലക്ഷ്യം.
പക്ഷെ അത് ദേശീയവാദികളായ യുവാക്കളുടെ ഒരു വേദിയായയിരുന്നു.
ഐ. കെ. കുമാരൻ, മുച്ചിക്കൽ പത്മനാഭൻ, വാഴയിൽ ഗോപി, മാതൃഭൂമി കുഞ്ഞിരാമൻനായർ, അടിയേരി കണാരൻ, കളത്തിൽ കൃഷ്ണൻ, ഈരായി ശ്രീധരൻ, അക്ലാരി നാരായണൻ, ആണിയിൽ ഗോപാലൻ, പാലത്തായി സുകുമാരൻ, ഇ.
സി.ഭരതൻ എന്നിവരായിരുന്നു യൂത്ത് ലീഗിന്റെ മുന്നണി പ്രവർത്തകർ.
ഈ സംഘടനയ്ക്ക് അംഗീകാരം നല്കാൻ ഫ്രഞ്ച് ഭരണാധികാരികൾ വിസമ്മതിച്ചു.
രാഷ്ട്രീയേതരമായ പ്രവർത്തനമാണ് സംഘടനയുടേത് എങ്കിലും അതിന്റെ പ്രവർത്തകർ കേരളത്തിലെ സ്വാതന്ത്ര്യസമരങ്ങളിൽ സജീവമായി പങ്കെടുക്കുന്നവരായിരുന്നു എന്നതുതന്നൈയാണ് അംഗീകാരം നല്കാതിരിക്കാൻ കാരണം.
മയ്യഴിയിൽ രൂപപ്പെട്ടുവരുന്ന സാമ്രാജ്യത്വവിരുദ്ധ മനോഭാവവത്തെ പ്രകടമായ രൂപത്തിലെത്തിച്ച രണ്ട് സംഭഭവങ്ങളാണ് ഗാന്ധിജിയുടെ സന്ദർശനവും  യൂത്ത് ലീഗിന്റെ രൂപീകരണവും.
മഹാജനസഭ 48 ലെ ഒക്ടോബർ കലാപം മയ്യഴിയുടെ സ്വാതന്ത്ര്യപ്രാപ്തി അവലംബം
മയ്യഴി, സി.എച്ച്.ഗംഗാധരൻ, ബുൿ സ്ക്വയർ, മയ്യഴി.
1987, രണ്ടാം പതിപ്പ് 2002, മൂന്നാം പതിപ്പ് കേരള സാഹിത്യ അക്കാദമി 2018.
മയൽ ലേക്ക്സ് ദേശീയോദ്യാനം
ആസ്ത്രേലിയയിലെ ന്യൂ സൗത്ത് വെയിൽസിൽ , സിഡ്നിയ്ക്കുവടക്കഭാഗത്തായി 236 കിലോമീറ്റർ അകലെയായി സ്ഥിതിചെയ്യുന്ന ദേശീയോദ്യാനമാണ് മയൽ ലേക്ക്സ് ദേശീയോദ്യാനം .
രാജ്യത്തിലെ തന്നെ ഏറ്റവും വലിയ തീരപ്രദേശത്തെ തടാകങ്ങളുടെ ശൃംഖലയായ മയൽ തടാകങ്ങൾ , ബ്രൗഗ്റ്റൺ ദ്വീപ് എന്നിവ ഈ ദേശീയോദ്യാനത്തിൽ ഉണ്ട്.
ഈ ദേശീയോദ്യാനത്തിൽ 40 കിലോമീറ്ററുള്ള ബീച്ചുകളും റോളിംഗ് സാന്റ് ഡ്യൂണുകളും ഉൾപ്പെടുന്നു.
ന്യൂ സൗത്ത് വെയിൽസിൽ ഏറ്റവും കൂടുതൽ ആളുകൾ സന്ദർശിക്കുന്ന ദേശീയോദ്യാനങ്ങളിലൊന്നാണിത്.
ഡാർക്ക് പോയന്റ് എന്ന പുരാതനസ്ഥലം വോറിമി ജനങ്ങൾ ആഘോഷങ്ങൾക്കും സദ്യകൾക്കും കൂടിച്ചേരാനായി ഉപയോഗിക്കുന്നു.
കുറഞ്ഞത് 4000 വർഷങ്ങളായെങ്കിലും ഇത് വോറിമി ജനങ്ങൾക്ക് പ്രധാനപ്പെട്ടതാണ്.
ഇതും കാണുക ന്യൂ സൗത്ത് വെയിൽസിലെ സംരക്ഷിതപ്രദേശങ്ങൾ
മരം (നോവൽ) വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
മലയാളസാഹിത്യത്തിലെ പ്രമുഖ എഴുത്തുകാരൻ എൻ. പി. മുഹമ്മദിന്റെ നോവലാണ് മരം.
മലബാറിലെ മുസ്ലിം സമുദായത്തിലെ സ്ത്രീകളുടെ ജീവിതമാണ് ഇതിൽ പറയുന്നത്.
കല്ലായി പുഴയുടെ താരമാണ് കഥാപശ്ചാത്തലം.
1968ലാണ് ഈ നോവൽ ആദ്യമായി പ്രസിദ്ധീകരിച്ചത്.
രണ്ടാംലോക മഹായുദ്ധകാലത് പട്ടാളത്തിൽ ചേർന്ന് കാണാതായ ഇബ്രായിയുടെ ഭാര്യ ആമിനയെ അവളുടെ എതിർപ്പ് വകവെക്കാതെ ഖാദർ എന്ന പ്രമാണി പുനർവിവാഹം ചെയ്യുന്നു.
നാട്ടിൽ തിരിച്ചെത്തുന്ന ഇബ്രായിയും ഖാദർ മുതലാളിയും ആമിനക്ക് വേണ്ടി തർക്കത്തിൽ ഏർപ്പെടുന്നു.
പണവും സ്വാധീനവും ഉപയോഗിച്ചു തന്നെ തകർക്കാൻ ശ്രമിക്കുന്ന ഖാദർ മുതലാളിയെ കബളിപ്പിച്ച്, സുഹൃത്തുക്കളുടെ സഹായത്തോടെ ഇബ്രായി ആമിനയെയും കൊണ്ട് നാട് വിടുന്നു കഥാപാത്രങ്ങൾ ഇബ്രായി ആമിന ഖാദർ മുതലാളി അമ്മുട്ടി ആലസ്സൻ
മരം എന്ന പേരിൽ ഇത് സിനിമയാക്കിയിട്ടുണ്ട്.
പ്രസവപൂർവ്വ പരിചരണം ഇംഗ്ലീഷ് വിലാസം https://ml.wikipedia.org/wiki/Prenatal_care
പ്രസവപൂർവ്വ പരിചരണം ഇംഗ്ലീഷിൽ പ്രീനേറ്റൽ കെയർ , അല്ലെങ്കിൽ ആന്റിനേറ്റൽ കെയർ എന്നും അറിയപ്പെടുന്നു.
ആരോഗ്യകരമായ ജീവിതശൈലി കൈകാര്യം ചെയ്യുന്നതിനുള്ള ശുപാർശകളും ഗർഭാവസ്ഥയിലെ മാതൃ ശാരീരിക മാറ്റങ്ങൾ, ജീവശാസ്ത്രപരമായ മാറ്റങ്ങൾ, പ്രീ നേറ്റൽ വിറ്റാമിനുകൾ ഉൾപ്പെടെയുള്ള ഗർഭകാല പോഷകാഹാരം തുടങ്ങിയ മെഡിക്കൽ വിവരങ്ങളും അടങ്ങിയ മെഡിക്കൽ ചെക്കപ്പുകളുടെ രൂപത്തിലാണ് ഇത് നൽകുന്നത്.
ഇത് ഗർഭകാലത്തുടനീളമുള്ള ആരോഗ്യപ്രശ്നങ്ങൾ തടയുകയും അമ്മയുടെയും കുഞ്ഞിന്റെയും ആരോഗ്യം ഒരുപോലെ പ്രോത്സാഹിപ്പിക്കുകയും ചെയ്യുന്നു.
പ്രസവത്തിനു മുമ്പുള്ള സ്ക്രീനിംഗും രോഗനിർണയവും ഉൾപ്പെടെയുള്ള പതിവ് ഗർഭകാല പരിചരണത്തിന്റെ ലഭ്യത, മാതൃമരണം , ഗർഭം അലസലുകൾ , ജനന വൈകല്യങ്ങൾ, കുറഞ്ഞ ജനന ഭാരം, നവജാത അണുബാധകൾ, തടയാവുന്ന മറ്റ് ആരോഗ്യപ്രശ്നങ്ങൾ എന്നിവയുടെ ആവൃത്തി കുറയ്ക്കുന്നതിൽ ഒരു പങ്കു വഹിച്ചിട്ടുണ്ട്.
ഉയർന്ന വരുമാനമുള്ള രാജ്യങ്ങളിലെ പരമ്പരാഗത ഗർഭകാല പരിചരണത്തിൽ സാധാരണയായി ഇവ ഉൾപ്പെടുന്നു: ആദ്യ രണ്ട് ത്രിമാസങ്ങളിലെ പ്രതിമാസ സന്ദർശനങ്ങൾ (ഒന്നാം ആഴ്ച മുതൽ 28 ആഴ്ച വരെ) ഗർഭത്തിൻറെ 28-ാം ആഴ്ച മുതൽ 36-ാം ആഴ്ച വരെ രണ്ടാഴ്ചയിലൊരിക്കൽ സന്ദർശനങ്ങൾ 36-ാം ആഴ്‌ചയ്‌ക്ക് ശേഷം ഡെലിവറി വരെയുള്ള പ്രതിവാര സന്ദർശനങ്ങൾ, 38-ാം ആഴ്‌ച മുതൽ 42-ാം ആഴ്‌ച വരെ മാതാപിതാക്കളുടെയും കുടുംബത്തിൻ്റെയും  ആവശ്യങ്ങളുടെ  വിലയിരുത്തൽ
ഗർഭകാല പരിചരണത്തിന്റെ പരമ്പരാഗത രൂപം 1900-കളുടെ തുടക്കം മുതൽ പ്രചാരത്തിലുണ്ട്, എന്നാൽ, ഗർഭകാല പരിചരണം നൽകുന്നതിനുള്ള ഏറ്റവും നല്ല മാർഗം ഏതാണ് എന്ന് സൂചിപ്പിക്കുന്ന ഗവേഷണങ്ങൾ വളരെ കുറവാണ്.
ഗർഭകാല പരിചരണം ചെലവേറിയതും നിരവധി ജീവനക്കാരെ ഉപയോഗിക്കുന്നതുമാണ്.
ഇനിപ്പറയുന്ന ഖണ്ഡികകൾ മറ്റ് തരത്തിലുള്ള ഗർഭകാല പരിചരണത്തെക്കുറിച്ചുള്ള ഗവേഷണത്തെ വിവരിക്കുന്നു, ഇത് എല്ലാ രാജ്യങ്ങളിലെയും പ്രസവ സേവനങ്ങളുടെ ഭാരം കുറച്ചേക്കാം.
പ്രശ്‌നങ്ങൾ കണ്ടെത്തുന്നതിനും ചികിത്സിക്കുന്നതിനും പ്രതിരോധ കുത്തിവയ്പ്പുകൾ നൽകുന്നതിനുമായി ഗർഭിണികൾ എല്ലാവരും കുറഞ്ഞത് എട്ട് ഗർഭകാല സന്ദർശനങ്ങളെങ്കിലും സ്വീകരിക്കണമെന്ന് ലോകാരോഗ്യ സംഘടന ശുപാർശ ചെയ്യുന്നു.
അമ്മയുടെയും കുഞ്ഞിന്റെയും ആരോഗ്യം മെച്ചപ്പെടുത്തുന്നതിന് ഗർഭകാല പരിചരണം പ്രധാനമാണെങ്കിലും, പല സ്ത്രീകളും എട്ട് സന്ദർശനങ്ങൾ സ്വീകരിക്കുന്നില്ല.
ഗർഭകാല സന്ദർശനങ്ങളുടെ എണ്ണം, ഗർഭിണികൾക്ക് ലഭിക്കുന്നത്, ഓരോ സന്ദർശനത്തിലും എന്ത് പരിചരണവും വിവരങ്ങളും നൽകിയിട്ടുണ്ട് എന്നിവയ്ക്ക് തെളിവുകളൊന്നുമില്ല.
അപകടസാധ്യത കുറഞ്ഞ ഗർഭധാരണം ഉള്ള സ്ത്രീകൾക്ക് ഗർഭകാല സന്ദർശനങ്ങൾ കുറവ് മതിയെന്ന് നിർദ്ദേശിക്കപ്പെട്ടിരിക്കുന്നു.
എന്നിരുന്നാലും, ഇത് പരീക്ഷിച്ചപ്പോൾ, കുറച്ച് സന്ദർശനങ്ങളുള്ള സ്ത്രീകൾക്ക് നവജാത ശിശുക്കളുടെ തീവ്രപരിചരണത്തിൽ പ്രവേശിപ്പിക്കപ്പെടാനും കൂടുതൽ കാലം അവിടെ തുടരാനും സാധ്യതയുള്ള കുഞ്ഞുങ്ങളുണ്ടായിരുന്നു (ഇത് യാദൃശ്ചിക ഫലങ്ങളിലേക്ക് നയിച്ചേക്കാം).
വാസ്തവത്തിൽ, Dowswell et al. ന്റെ Cochrane Review കണ്ടെത്തലുകൾ ഈ ധാരണയെ ഊട്ടിയുറപ്പിക്കുന്നു, സന്ദർശനങ്ങളുടെ എണ്ണം കുറവാണെങ്കിൽ, ANC-യുടെ പ്രോഗ്രാമുകൾ കുറഞ്ഞ സന്ദർശനങ്ങളുള്ള പെരിനാറ്റൽ മരണനിരക്കിന്റെ വർദ്ധനവുമായി ബന്ധപ്പെട്ടിരിക്കുന്നു.
അതിനാൽ, ഗർഭിണികൾ ഇതിനകം കുറച്ച് കൂടിക്കാഴ്‌ചകളിൽ പങ്കെടുക്കുന്ന താഴ്ന്ന വരുമാനമുള്ള രാജ്യങ്ങളിൽ (എൽഐസി) പോലും കുറഞ്ഞ സന്ദർശന മാതൃക അനുയോജ്യമാണോ എന്നത് സംശയകരമാണ്.
കൂടാതെ, ഗർഭകാല സന്ദർശനങ്ങൾ കുറവായിരുന്ന സ്ത്രീകൾ, സാധാരണ സന്ദർശനങ്ങൾ നടത്തിയ സ്ത്രീകളുമായി താരതമ്യപ്പെടുത്തുമ്പോൾ അവർക്ക് ലഭിച്ച പരിചരണത്തിൽ തൃപ്തരല്ല.
സാധാരണ പ്രസവത്തിനു മുമ്പുള്ള ചില സന്ദർശനങ്ങൾക്കുള്ള ഒരു പുതിയ ബദൽ ടെലിമെഡിസിൻ ആണ്.
പുതിയ ആരോഗ്യ നയങ്ങൾ, ആരോഗ്യ പ്രവർത്തകർക്ക് വിദ്യാഭ്യാസം നൽകൽ, ആരോഗ്യ സേവന പുനഃസംഘടിപ്പിക്കൽ എന്നിങ്ങനെ ഗർഭകാല പരിചരണം ലഭ്യമാക്കാൻ സ്ത്രീകളെ സഹായിക്കുന്നതിന് ആരോഗ്യ സംവിധാനങ്ങൾ മാറ്റുന്നതിനുള്ള നിരവധി മാർഗങ്ങളുണ്ട്.
കമ്മ്യൂണിറ്റി ഇടപെടലുകൾക്കും ഒരു പങ്കു വഹിക്കാനാകും.
ഇടപെടലുകളുടെ ഉദാഹരണങ്ങൾ അനേകം ആളുകളിലേക്ക് എത്തുന്ന മീഡിയ കാമ്പെയ്‌നുകൾ വിജ്ഞാനപ്രദമായ-വിദ്യാഭ്യാസ-ആശയവിനിമയ ഇടപെടലുകൾ, സാമ്പത്തിക പ്രോത്സാഹനങ്ങൾ എന്നിവയാണ്.
ഗർഭകാല പരിചരണം സ്വീകരിക്കുന്ന സ്ത്രീകളുടെ എണ്ണം മെച്ചപ്പെടുത്താൻ ഒരു ഇടപെടൽ സഹായിക്കുമെന്ന് ഈ ഇടപെടലുകൾ പരിശോധിക്കുന്ന ഒരു അവലോകനം കണ്ടെത്തി.
ഇടപെടലുകൾ ഗർഭാവസ്ഥയിലും ആദ്യകാല ജീവിതത്തിലും ശിശുമരണങ്ങൾ കുറയ്ക്കും, കുറഞ്ഞ ഭാരമുള്ള കുഞ്ഞുങ്ങൾ ജനിക്കുന്നത് കുറയ്ക്കുകയും ഗർഭകാല പരിചരണം ലഭിക്കുന്ന സ്ത്രീകളുടെ എണ്ണം മെച്ചപ്പെടുത്തുകയും ചെയ്യും.
ലോകാരോഗ്യ സംഘടന (ഡബ്ല്യുഎച്ച്ഒ) 2015 ൽ പ്രതിദിനം 830 സ്ത്രീകൾ ഗർഭാവസ്ഥയിലും പ്രസവത്തിലും പ്രശ്നങ്ങൾ മൂലം മരിക്കുന്നതായി റിപ്പോർട്ട് ചെയ്തു.
ഇതിൽ 5 പേർ മാത്രമാണ് ഉയർന്ന വരുമാനമുള്ള രാജ്യങ്ങളിൽ താമസിച്ചിരുന്നത്.
ബാക്കിയുള്ളവർ താഴ്ന്ന വരുമാനമുള്ള രാജ്യങ്ങളിൽ നിന്നുള്ളവരാണ്.
ഗ്രൂപ്പ് വേഴ്സസ് വ്യക്തിഗത പരിചരണം
ഗ്രൂപ്പ് ആന്റിനറ്റൽ കെയറിന് വ്യക്തമായ രണ്ട് നേട്ടങ്ങളുണ്ട്: ഇതിന് ചിലവ് കുറവാണ്, സ്ത്രീകൾക്ക് അവരുടേതായതിനേക്കാൾ കൂടുതൽ മണിക്കൂർ പരിചരണം ഗ്രൂപ്പാകുമ്പോൾ ലഭിക്കും.
ഗ്രൂപ്പ് കെയറിനെക്കുറിച്ച് ചെറിയ പഠനങ്ങൾ മാത്രമേ നടത്തിയിട്ടുള്ളൂവെങ്കിലും ഗ്രൂപ്പ് ക്രമീകരണത്തിൽ ഗർഭധാരണം, ജനനം, രക്ഷാകർതൃത്വം എന്നിവയെക്കുറിച്ച് അമ്മമാർക്ക് കൂടുതൽ അറിയാമെന്ന് അവർ കണ്ടെത്തി.
അമ്മമാർ ഗ്രൂപ്പ് പരിചരണം ഇഷ്ടപ്പെടുന്നതായി റിപ്പോർട്ടുചെയ്‌തു, ഗ്രൂപ്പിനും വ്യക്തിഗത ക്രമീകരണങ്ങൾക്കും ഇടയിൽ ഗർഭധാരണം എങ്ങനെ വികസിച്ചുവെന്ന് അവലോകനത്തിൽ ഒരു വ്യത്യാസവുമില്ല.
പ്രസവത്തിനു മുമ്പുള്ള പരിശോധനകൾ
പ്രാരംഭ ഗർഭകാല പരിചരണ സന്ദർശനത്തിലും ഒരു പ്രത്യേക ബുക്കിംഗ് ചെക്ക്‌ലിസ്റ്റിന്റെ സഹായത്തോടെയും ഗർഭിണികളെ സാധാരണ അപകടസാധ്യതയുള്ളവരോ ഉയർന്ന അപകടസാധ്യതയുള്ളവരോ ആയി തരംതിരിക്കുന്നു.
പല രാജ്യങ്ങളിലും, സ്ത്രീകൾക്ക് അവരുടെ മെഡിക്കൽ ചരിത്രം, വളർച്ചാ ചാർട്ടുകൾ, ഏതെങ്കിലും സ്കാൻ റിപ്പോർട്ടുകൾ എന്നിവ പോലുള്ള അവരുടെ ഗർഭധാരണത്തെക്കുറിച്ചുള്ള പ്രധാന പശ്ചാത്തല വിവരങ്ങൾ ഉൾപ്പെടെ അവരുടെ കേസ് കുറിപ്പുകളുടെ സംഗ്രഹം നൽകുന്നു.
അമ്മ പരിചരണത്തിനോ പ്രസവിക്കാനോ മറ്റൊരു ആശുപത്രിയിൽ പോയാൽ കേസ് നോട്ടുകളുടെ സംഗ്രഹം മിഡ്‌വൈഫുകൾക്കും ഡോക്ടർമാർക്കും അവളുടെ ആശുപത്രി കുറിപ്പുകൾ വരുന്നതുവരെ ഉപയോഗിക്കാം.
ശാരീരിക പരിശോധനകളിൽ സാധാരണയായി ഇവ ഉൾപ്പെടുന്നു: (അമ്മയുടെ) മെഡിക്കൽ ചരിത്രത്തിന്റെ ശേഖരണം (അമ്മയുടെ) രക്തസമ്മർദ്ദം പരിശോധിക്കുന്നു (അമ്മയുടെ) ഉയരവും ഭാരവും പെൽവിക് പരീക്ഷ ഡോപ്ലർ ഗര്ഭപിണ്ഡത്തിന്റെ ഹൃദയമിടിപ്പ് നിരീക്ഷണം (അമ്മയുടെ) രക്തത്തിന്റെയും മൂത്രത്തിന്റെയും പരിശോധനകൾ പരിചാരകനുമായി ചർച്ച
ഒബ്‌സ്റ്റെട്രിക് അൾട്രാസൗണ്ട് സാധാരണയായി രണ്ടാം ത്രിമാസത്തിൽ ഏകദേശം 20 ആഴ്ചയിൽ നടത്തപ്പെടുന്നു.
അൾട്രാസൗണ്ട് താരതമ്യേന സുരക്ഷിതമായി കണക്കാക്കപ്പെടുന്നു, കൂടാതെ ഗർഭം നിരീക്ഷിക്കാൻ 35 വർഷത്തിലേറെയായി ഉപയോഗിക്കുന്നു.
മറ്റ് ചില കാര്യങ്ങളിലും  അൾട്രാസൗണ്ട് ഉപയോഗിക്കുന്നു: ഗർഭാവസ്ഥ നിർണ്ണയിക്കുക (അസാധാരണം) ഒന്നിലധികം ഭ്രൂണങ്ങൾ പരിശോധിക്കുക അമ്മയ്ക്ക് സാധ്യമായ അപകടസാധ്യതകൾ വിലയിരുത്തുക (ഉദാഹരണത്തിന്, ഗർഭം അലസൽ , അണ്ഡാശയം, എക്ടോപിക് ഗർഭം , അല്ലെങ്കിൽ മോളാർ ഗർഭാവസ്ഥ അവസ്ഥ) ഗർഭപിണ്ഡത്തിന്റെ വൈകല്യമുണ്ടോയെന്ന് പരിശോധിക്കുക (ഉദാഹരണത്തിന്, ക്ലബ് ഫൂട്ട് , സ്പൈന ബിഫിഡ, പിളര്ന്ന അണ്ണാക്ക് , മുഷ്ടിചുരുട്ടി) ഗർഭാശയ വളർച്ചാ മാന്ദ്യം നിലവിലുണ്ടോ എന്ന് നിർണ്ണയിക്കുക ഗർഭപിണ്ഡത്തിന്റെ ശരീരഭാഗങ്ങളുടെ (ഉദാഹരണത്തിന്, ഹൃദയം , തലച്ചോറ് , കരൾ , ആമാശയം , തലയോട്ടി , മറ്റ് അസ്ഥികൾ ) വികസനം ശ്രദ്ധിക്കുക.
സാധ്യമായ പ്രശ്നങ്ങൾക്കായി അംനിയോട്ടിക് ദ്രാവകവും പൊക്കിൾക്കൊടിയും പരിശോധിക്കുക നിശ്ചിത തീയതി നിശ്ചയിക്കുക (അളവുകളും ആപേക്ഷിക വികസന പുരോഗതിയും അടിസ്ഥാനമാക്കി)
സാധാരണഗതിയിൽ, ഒരു അസ്വാഭാവികത സംശയിക്കുമ്പോഴോ അല്ലെങ്കിൽ ഇനിപ്പറയുന്നതിന് സമാനമായ ഒരു ഷെഡ്യൂളിലോ അൾട്രാസൗണ്ട് ചെയ്യപ്പെടുന്നു: 7 ആഴ്ച - ഗർഭധാരണം സ്ഥിരീകരിക്കുക, മോളാർ അല്ലെങ്കിൽ എക്ടോപിക് അല്ലെന്ന് ഉറപ്പാക്കുക, നിശ്ചിത തീയതി നിർണ്ണയിക്കുക 13-14 ആഴ്ചകൾ (ചില പ്രദേശങ്ങൾ) - ഡൗൺ സിൻഡ്രോം സാധ്യത വിലയിരുത്തുക 18-20 ആഴ്ച - മുകളിലുള്ള വിപുലീകരിച്ച പട്ടിക കാണുക 34 ആഴ്ചകൾ (ചില പ്രദേശങ്ങൾ) - വലുപ്പം വിലയിരുത്തുക, പ്ലാസന്റൽ സ്ഥാനം പരിശോധിക്കുക
ആദ്യകാല സ്കാനുകൾ വഴി ഗർഭാവസ്ഥയുടെ പ്രാരംഭ ഘട്ടത്തിൽ തന്നെ ഒന്നിലധികം ഗർഭധാരണങ്ങൾ കണ്ടെത്താനാകും, കൂടാതെ ഇത് കൂടുതൽ കൃത്യമായ അവസാന തീയതിയും നൽകുന്നു.
സങ്കീർണ്ണമായ ഗർഭധാരണം അനുഭവിക്കുന്ന സ്ത്രീകൾക്ക് അവരുടെ ഗർഭസ്ഥ ശിശുവിലേക്കുള്ള രക്തപ്രവാഹം പരിശോധിക്കാൻ ഡോപ്ലർ അൾട്രാസൗണ്ട് എന്ന് വിളിക്കപ്പെടുന്ന ഒരു പരിശോധന നടത്താം.
കുഞ്ഞിന് സാധാരണ രക്തപ്രവാഹം ലഭിക്കുന്നില്ലെന്നും അതിനാൽ 'അപകടത്തിലാണ്' എന്നതിന്റെ സൂചനകൾ കണ്ടെത്തുന്നതിനാണ് ഇത് ചെയ്യുന്നത്.
സങ്കീർണതകൾ ഉണ്ടാകാനുള്ള സാധ്യത കുറവാണെങ്കിൽപ്പോലും എല്ലാ സ്ത്രീകളിലും ഡോപ്ലർ അൾട്രാസൗണ്ട് നടത്തുന്നതിനെക്കുറിച്ച് ഒരു അവലോകനം പരിശോധിച്ചു.
പതിവ് ഡോപ്ലർ അൾട്രാസൗണ്ടുകൾ തടയാവുന്ന ശിശുമരണങ്ങളുടെ എണ്ണം കുറച്ചിരിക്കാമെന്ന് അവലോകനം കണ്ടെത്തി, എന്നാൽ എല്ലാ ഗർഭിണികൾക്കും അവ പതിവായി നൽകണമെന്ന് ശുപാർശ ചെയ്യാൻ തെളിവുകൾ ശക്തമല്ല.
അവലംബം കൂടുതൽ വായനയ്ക്ക് പുറം കണ്ണികൾ ഗർഭാവസ്ഥ വിദ്യാഭ്യാസം CDC യുഎസ് ജനനവും ഗർഭകാല പരിചരണ സ്ഥിതിവിവരക്കണക്കുകളും EngenderHealth-പ്രസവകാല പരിചരണവും ആസൂത്രണവും പരിചരണവും ആസൂത്രണവും
പ്രസവസംബന്ധമായ രക്തസ്രാവം ഇംഗ്ലീഷ് വിലാസം https://ml.wikipedia.org/wiki/Obstetrical_bleeding
പ്രസവത്തിനു മുമ്പോ പ്രസവസമയത്തോ ശേഷമോ ഉണ്ടാകുന്ന ഗർഭാവസ്ഥയിലെ രക്തസ്രാവമാണ് പ്രസവസംബന്ധമായ രക്തസ്രാവം .
പ്രസവത്തിന് മുമ്പുള്ള രക്തസ്രാവമാണ് ഗർഭത്തിൻറെ 24 ആഴ്ചകൾക്ക് ശേഷം സംഭവിക്കുന്നത്.
രക്തസ്രാവം യോനിയിൽ അല്ലെങ്കിൽ സാധാരണയായി വയറിലെ അറയിൽ ഉണ്ടാകാം.
24 ആഴ്‌ചയ്‌ക്ക് മുമ്പ് സംഭവിക്കുന്ന രക്തസ്രാവത്തെ ആദ്യകാല ഗർഭകാല രക്തസ്രാവം എന്ന് വിളിക്കുന്നു.
സെർവിസിറ്റിസ്, പ്ലാസന്റ പ്രിവിയ, പ്ലാസന്റൽ അബ്രപ്ഷൻ, ഗർഭാശയ വിള്ളൽ എന്നിവയാണ് പ്രസവത്തിനു മുമ്പും പ്രസവസമയത്തും രക്തസ്രാവത്തിനുള്ള കാരണങ്ങൾ.
ഗർഭാശയത്തിൻറെ മോശം സങ്കോചം,  രക്തസ്രാവ തകരാറുകൾ എന്നിവയാണ് പ്രസവശേഷം രക്തസ്രാവത്തിനുള്ള കാരണങ്ങൾ.
ബന്ധമില്ലാത്ത രക്തസ്രാവം
ലൈംഗിക ആഘാതം, നിയോപ്ലാസം, സാധാരണയായി സെർവിക്കൽ ക്യാൻസർ, ഹെമറ്റോളജിക്കൽ ഡിസോർഡേഴ്സ് എന്നിവയുൾപ്പെടെയുള്ള ആഘാതം കാരണം ഗർഭിണികളായ രോഗികൾക്ക് പ്രത്യുൽപ്പാദന അവയവത്തിൽ നിന്ന് രക്തസ്രാവമുണ്ടാകാം.
മോളാർ ഗർഭധാരണം (ഹൈഡാറ്റിഫോം മോൾ എന്നും അറിയപ്പെടുന്നു) ഗർഭാശയത്തിനുള്ളിൽ ബീജവും അണ്ഡവും ചേരുന്ന ഒരു തരം ഗർഭധാരണമാണ്.
എന്നാൽ ഫലം ഭ്രൂണത്തേക്കാൾ മുന്തിരി പോലെയുള്ള ക്ലസ്റ്ററിനോട് സാമ്യമുള്ള ഒരു സിസ്റ്റാണ്.
ഈ ട്യൂമർ വികസിക്കുന്നതിന്റെ ആദ്യ ലക്ഷണമാകാം രക്തസ്രാവം.
അവലംബം External links Wikipedia's health care articles can be viewed offline with the Medical Wikipedia app .
പ്രസരണമിതി ഇംഗ്ലീഷ് വിലാസം https://ml.wikipedia.org/wiki/Radiometry ഇംഗ്ലീഷ് വിലാസം https://ml.wikipedia.org/wiki/Radiometry
പ്രകാശശാസ്ത്രത്തിൽ വിദ്യുത് കാന്തിക പ്രസരണങ്ങളുടെ ( പ്രകാശം ഉൾപ്പെടെ) ശാസ്ത്രീയമായ മാപനത്തെക്കുറിച്ച് പഠിക്കുന്ന ശാസ്ത്രശാഖയാണ് പ്രസരണമിതി (ഇംഗ്ലീഷിൽ: Radiometry ).
ഫോട്ടോൺ എണ്ണൽ തുടങ്ങിയ ക്വാണ്ടം രീതികളിൽ നിന്നും പ്രസരണമിതി  വ്യത്യാസപ്പെട്ടിരിക്കുന്നു.
ജ്യോതിഃശാസ്ത്രത്തിൽ പ്രസരണമിതിക്ക് വളരെയധികം പ്രാധാന്യമുണ്ട്.
ഭൗമ വിദൂരസംവേദനത്തിലും (Earth remote sensing) ഇത് വലിയ പങ്കാണ് വഹിക്കുന്നത്.
പ്രസരണമിതിയുടെ ഒരു ഉപവിഭാഗമായ് പ്രകാശമിതിയെ കണക്കാക്കാം.
പ്രസരണമിതിയിലെ അളവുകൾ ക സ തി അളവ് സംജ്ഞ അന്താരാഷ്ട്ര ഏകകം ഏകക സൂചകം ഡയമെൻഷൻ കുറിപ്പുകൾ പ്രസരണോർജ്ജം Q e ജൂൾ J M ⋅ L 2 ⋅ T − 2 ഊർജ്ജം പ്രസരണ പ്രവാഹം Φ e വാട്ട് W M ⋅ L 2 ⋅ T − 3 പ്രസരണോർജ്ജത്തിന്റെ നിരക്ക്.
പ്രസരണശക്തി എന്നും അറിയപ്പെടുന്നു.
സ്പെക്ട്രൽ പവർ Φ e λ വാട്ട് പ്രതി മീറ്റർ W ⋅ m − 1 M ⋅ L ⋅ T − 3 പ്രസരണ പ്രവാഹം പ്രതി തരംഗദൈർഘ്യം.
പ്രസരണ തീവ്രത I e watt per steradian W ⋅ sr − 1 M ⋅ L 2 ⋅ T − 3 power per unit solid angle .